b"\n_START_ARTICLE_\nSejarah Kampung Baru Daerah Hulu Langat\n_START_SECTION_\nKampung Baru Sungai Chua\n_START_PARAGRAPH_\nKampung ini ditubuhkan pada tahun 1951. Penduduknya di kampung ini ialah orang Cina dialek Hakka dan Kantonis. Mereka berasal dari Sungai Kantan, Broga, Kachau dan Ayer Hitam dan 45 buah keluarga penduduk asal kampung Sungai Chua. Wakil penduduk Sungai Chua Low Yit membantah mereka dipindahkan kerana telah duduk di situ lebih 30 tahun. Haji Abdul Aziz selaku Pegawai Daerah Hulu Langat, menolak rayuan kerana membekalkan maklumat dan makanan kepada komunis._NEWLINE_Penduduk Sungai Chua berpakat sesama sendiri membina pagar berduri dengan kerjasama Than Seng Kong, Penolong Pegawai Penempatan Semula Setinggan Hulu Langat. Kubu dan menara kawalan turut dibina dengan menggunakan atap zink oleh \xe2\x80\x98Civil Administration Sub\xe2\x80\x93Committee'._NEWLINE_Pada bulan Jun 1953, sebuah koperasi ditubuhkan di kampung ini bagi membekalkan beras yang dikawal ketat._NEWLINE_1950 \xe2\x80\x93 seramai 3000 pelajar telah bersekolah di Sekolah Cina Sungai Chua. Ini menunjukkan mereka sangat mementingkan pendidikan anak-anak mereka._NEWLINE_Pihak Lembaga Elektrik Tengah telah memasang lampu-lampu elektrik di Kampung Baru Sungai Chua. Sebelum ini mereka bergantung kepada lampu gasolin dan lilin sahaja.\n_START_SECTION_\nKampung Baru Semenyih\n_START_PARAGRAPH_\nKampung Baru Semenyih terletak 6 km dari Kajang. Komunis memang aktif dan agresif di sini berbanding kawasan-kawasan lain. Penduduknya didatangkan dari Kampung Mantin, Kachau, Broga dan penduduk asal Semenyih dan lain-lain. Penduduknya meningkat kepada 2000 orang._NEWLINE_Tetapi hanya 220 buah rumah dibina untuk penduduk asal Semenyih. Klinik kesihatan, jalan raya, saliran dan sekolah telah disediakan. Sebuah koperasi turut diadakan dengan 11 ahli paling awal dan saham RM1,100 dikumpulkan. Kubu dan menara kawalan turut dibina dengan menggunakan atap zink oleh \xe2\x80\x98Civil Administration Sub\xe2\x80\x93Committee'._NEWLINE_Masalah penyakit dan hospital yang jauh menjadi masalah utama. Oleh itu kerajaan telah menyediakan dispensari kekal yang lengkap dengan pembantu hospital, bidan dan sebagainya._NEWLINE_Bilik darjah tidak mencukupi di Sekolah Sin Min kerana bilangan penduduk Kampung Baru Semenyih yang bertambah ramai. Oleh itu Sekolah Rendah Cina Kampung Baru Semenyih telah dibina berhampiran dengan kampung baru ini. Kerajaan melalui MCA memberi RM2000 untuk membina sekolah baru ini._NEWLINE_Pada tahun 1950, makanan yang telah dimasak boleh dibeli di bilik memasak di Kampung Baru Semenyih. Ini kerana catuan makanan masih boleh disalurkan keluar kepada komunis. Sistem Nasi Kawah diperkenalkan. 5 buah bilik masak dibina berdekatan dengan Pusat Kegiatan Guru Semenyih, sekarang ini._NEWLINE_Seramai 2400 murid telah bersekolah di sekolah Cina Semenyih pada tahun tersebut._NEWLINE_Pada tahun 1952, penoreh getah wanita telah diancam oleh pengawal kampung di Kachau Gate, Broga Gate, Kajang Gate dan Bangi Gate. Di Kachau Gate, pakaian penoreh getah wanita Cina sengaja dibuang ke tempat yang jauh dari pada pusat pemeriksaan. Mereka terpaksa bertelanjang bogel di subuh hari itu untuk mengambil semula pakaian mereka. Ini menimbulkan kemarahan penduduk dan kes ini dibawa ke peringkat atas sehingga ke Parlimen di London. Akhirnya mereka yang terlibat telah dihadapkan ke mahkamah tinggi._NEWLINE_1952 kerajaan telah membina perigi-perigi di Kampung Baru Semenyih kerana tidak mempunyai saluran air paip. Sementara yang lain membina perigi sendiri. Kampung Baru 9, Hulu Langat Kerajaan membina pagar dawai berduri dan dua pintu pagar dengan kos RM20,000 pada tahun tersebut._NEWLINE_1954 Kubu dan menara kawalan turut dibina dengan menggunakan atap zink oleh \xe2\x80\x98Civil Administration Sub\xe2\x80\x93Committee._NEWLINE_24 April 1954 perpustakaan awam Kampung Baru Semenyih telah dibuka secara rasmi oleh Mr Michael Gorrie selaku Pegawai Daerah Hulu Langat. Perpustakaan yang dimaksudkan ini mungkin yang terletak berdekatan dengan pasar Kampung Baru Cina Semenyih dan Gereja Lutheran Semenyih._NEWLINE_Pihak Lembaga Elektrik Tengah telah memasang lampu-lampu elektrik di Kampung Baru Semenyih. Sebelum ini mereka bergantung kepada lampu gasolin dan lilin sahaja.\n_START_SECTION_\nKampung Baru Batu 14 Hulu Langat\n_START_PARAGRAPH_\nPenduduk Kampung Baru Batu 14 Hulu Langat didatangkan dari kampung Sungai Tekali, Bakan dan lain-lain. Wakil penduduk iaitu Wong Hai Chong dan Sing Ah Choy ke pejabat MCA membantah penduduk tempat lain ditempatkan di sini. Rayuan itu diterima. 75 buah rumah dengan ukuran 30 kaki X 60 kaki dibina, dipagar kawat berduri dan dikenakan perintah berkurung.\n_START_SECTION_\nKampung Baru Dengkil\n_START_PARAGRAPH_\nMereka didatangkan dari Kebun Empat Tirang, Banting dan Ayer Itam. Penduduk seramai 2000 orang dan menggunakan dialek Hokkien. Sebahagian penduduk diarahkan pindah ke Kampung Baru Semenyih. Setelah rayuan, mereka tidak dipindahkan dengan syarat membina pagar kawat berduri._NEWLINE_Kubu dan menara kawalan turut dibina dengan menggunakan atap zink oleh \xe2\x80\x98Civil Administration Sub\xe2\x80\x93Committee'._NEWLINE_80% penduduk bekerja sebagai penoreh getah dan bekerja di luar kampung mereka.\n_START_SECTION_\nKampung Baru Balakong\n_START_PARAGRAPH_\nPada tahun 1950, penduduk Balakong seramai 2000 penduduk dari 300 keluarga didapati bersimpati dan membantu komunis. Lantas kerajaan bertindak memindahkan mereka ke kawasan lain._NEWLINE_Penduduknya hasil gabungan kawasan Chiang Kang, Eng Kang dan San Kang. Mereka keturunan Hokkien dan Kantonis. MCA memberi RM200.00 kepada setiap keluarga untuk membeli bahan binaan rumah. Tan Meng Yun pernah menjadi ketua Kampung Baru Balakong._NEWLINE_Kampung Baru ini berdekatan dengan Taman Bukit Cheras dan Taman Orkid Desa sekarang ini._NEWLINE_Penduduk yang pindah ke sini dijanjikan rumah baru, malangnya saiz lebih kecil. Ada rumah yang dibuat daripada kulit kayu, atap nipah atau atap rumbia._NEWLINE_1953, Cuma 5 orang Kampung Baru Balakong bekerja sebagai pelombong. Peratusan mereka membuka kedai adalah tidak diketahui dan 15\xc2\xa0% sebagai buruh kasar.\n_START_SECTION_\nKampung Baru Batu 18 Hulu Langat\n_START_PARAGRAPH_\nPenduduknya dipindahkan dari Kampung Jawa, Sungai Lui, Kuala Perdek, Lubuk Kelubi, Kampung Perdana dan Kampung Parson. Tan Chuan Hock pernah menjadi ketua kampung Kampung Batu 18._NEWLINE_Kerajaan menyediakan 18 ekar tanah untuk menampung 4300 orang penduduk Sedangkan penduduk bergantung kepada tanah untuk sara hidup.\n_START_SECTION_\nKampung Baru Broga\n_START_PARAGRAPH_\n1953 seramai 850 penduduk kampung ini ditahan selama 10 hari sewaktu perintah berkurung kerana cuba meninggalkan kampung baru ini._NEWLINE_4 Ogos 1953, cuma ada sebuah kedai kopi dan kedai makanan dibenarkan dibuka semula._NEWLINE_Kampung Baru Broga menjadi tempat persembunyian dan pangkalan komunis._NEWLINE_Chan Tai Chee yang pernah menjadi wakil Parti Komunis Malaya tinggal di Kampung Baru Broga.\n_START_SECTION_\nPekerjaan penduduk Kampung Baru\n_START_PARAGRAPH_\nDaripada bancian 1952 di darah Hulu Langat, 730 penduduk Kampung Baru Sungai Chua adalah penoreh getah. 254 penduduk Kampung Baru Semenyih adalah penoreh getah. 204 penduduk Kampung Baru Balakong adalah penoreh getah. 730 penduduk Kampung Baru Sungai Chua adalah penoreh getah. Sedangkan ketika itu kejatuhan harga getah berlaku. Ini menyebabkan mereka menganggur._NEWLINE_Sedikit sahaja menjadi penternak babi, pekedai dan pelombong bijih timah._NEWLINE_1953, Cuma 5 orang Kampung Baru Balakong bekerja sebagai pelombong. 5% membuka kedai dan 15% sebagai buruh kasar._NEWLINE_Kebanyakan penduduk tidak mempunyai lesen tanah yang kekal. Mereka hanya menduduki tanah yang dikenakan tol setiap tahun._NEWLINE_Kaedah pemusatan tanah tidak sesuai untuk ternakan babi, lembu dan ayam. Masalah bau, kumbahan yang teruk mendatangkan bantahan daripada penduduk Melayu dan Cina sendiri. Ladang ternakan babi di Broga, Semenyih, Dengkil dan Batu 9 dan Batu 11 berhadapan dengan tanah yang kecil, sempit dan tidak sesuai.\n_START_SECTION_\nRasa cemburu\n_START_PARAGRAPH_\nOrang Melayu tidak banyak terlibat dengan penempatan semula. Kampung tradisional dan mempunyai taraf Tanah Simpanan Melayu tidak dimajukan sebagaimana kampung baru._NEWLINE_Kampung tradisional ini tidak dibekalkan dengan bekalan air, sistem longkang, jalan raya yang sempurna dan bertaburan d sana-sini._NEWLINE_Terdapat kampung baru yang dibina di atas Tanah Simpanan Melayu._NEWLINE_Tanah milik Mohamad Amin bin Haji Mustahal telah diambil untuk membina kampung baru._NEWLINE_Pada tahun 1951, permohonan Mohamad Ali bin Haji Arshad untuk berniaga di Kampung Baru Dengkil telah ditolak.\n_START_SECTION_\nPeraturan Darurat\n_START_PARAGRAPH_\nPada bulan Mei 1949, Peraturan Darurat 17E dikeluarkan: memberi kuasa kepada Raja di setiap negeri untuk menghalau setinggan dengan notis selama satu bulan._NEWLINE_Pada bula Ogos 1949 pula, Peraturan Darurat 17F dikeluarkan: memberi kuasa kepada Menteri Besar dan Pesuruhjaya Residen Negeri-negeri Selat untuk memindahkan setinggan ke kawasan yang baru. Sesiapa yang enggan pindah akan didenda RM1000.00 atau sebulan penjara atau kedua-duanya sekali.\n_START_SECTION_\nPeranan MCA\n_START_PARAGRAPH_\nMCA atau Persatuan Cina Malaya banyak membantu menubuhkan kampung baru. Presiden MCA cawangan Selangor ketika itu ialah Tun Lee Hau Shik._NEWLINE_Pada bulan Jun 1950 MCA menyumbang RM65,345,10 untuk membina kampung-kampung baru. Dari bulanFebruari 1950 hingga tahun 1953, cabutan loteri \xe2\x80\x98Million Dolar Lottery\xe2\x80\x98 diadakan. Keuntungan dari cabutan loteri ini digunakan untuk kebajikan._NEWLINE_Tabung Kebajikan MCA turut diadakan di bawah pimpinan Tun Lee Hau Shik. RM40,535,41 dapat dikumpulkan pada Julai 1950 hingga Mac 1952._NEWLINE_Pada bulan Oktober 1950, MC memberi RM850.00 kepada setinggan di Semenyih untuk membeli atap._NEWLINE_Pada bulan Februari 1951, RM50.00 diberi kepada Yap Yin, seorang setinggan._NEWLINE_Pada bulan Mei 1951, RM1500.00 diberi kepada setinggan di Dengkil._NEWLINE_Pada bulan Julai 1951 RM50.00 diberi kepada setinggan bernama Chee Soon._NEWLINE_Pada bulan November 1951, RM550.00 digunakan untuk membina sekolah di Kampung Baru Cheras Batu 9 dan Batu 11._NEWLINE_MCA pusat pimpinan Tan Cheng Lock menemui Jame Griffith, Setiausaha Tanah Jajahan British menyeru agar syarat kewarganegaraan dalam Perjanjian Persekutuan 1948 patut dilonggarkan._NEWLINE_Pada bulan September 1952, Mesyuarat Raja-Raja Melayu setuju melonggarkan syarat-syarat kewarganegaraan bagi membolehkan 1.2 juta orang Cina dan 180,000 orang India dengan serta merta menjadi warganegara Persekutuan Tanah Melayu."